[{"text_idx": "#000001", "text": "\u201eTa to\u0303usis ta\u0308na esimest korda voodist u\u0308les,\u201c teatas ema suurest ro\u0303o\u0303must, na\u0308hes oma last indiaanitu\u0308drukuga ma\u0308ngimas. Haiglasse tuli ku\u0308lla indiaanitu\u0308druk Sa\u0308de, kellel oli kaasas vibu ja po\u0303nevat meisterdamist. Esmalt la\u0308ks Sa\u0308de ku\u0308lla va\u0308ikesele poisile, kes ma\u0308ngis suure ro\u0303o\u0303muga ka viimasel korral ku\u0308las ka\u0308inud tegelasega \u2012 legotu\u0308drukuga. Poisile ja\u0308i kustumatu mulje legodest ja u\u0308hiselt ehitatud rongist."}, {"text_idx": "#000002", "text": "Indiaanitu\u0308druk ulatas poisile u\u0308llatuse \u2012 pa\u0308ris tema oma rongi, mille saab legodest kokku panna. Kohe asus va\u0308ike poiss uurima ka indiaanitu\u0308drukuga kaasas olnud kotti ja selle sisu. Suurt elevust tekitas vibu, millega laskmine ei tahtnud kuidagi va\u0308lja tulla, aga fantaasial lennata lastes leidis leidlik va\u0308ikemees palju teisi po\u0303nevaid ma\u0308nge, mida vibu ja noolega teha."}, {"text_idx": "#000003", "text": "Laste vanused on va\u0308ga erinevad, kuid igau\u0308ks leidis endale midagi huvitavat indiaanitu\u0308druku kotist. Ko\u0303ige enam tekitas ikka ja ja\u0308lle elevust vibu, mille nooled ha\u0308a\u0308lekalt u\u0308ksteise ja\u0308rel palatiukse vastu lendasid. Kohe ei tulnudki va\u0308lja vibuga laskmine ja nool lendas kordi enda jalgade ette, kuid lapsed on osavad ja keegi ei andnud alla."}, {"text_idx": "#000004", "text": "Lisaks oli vo\u0303imalus teha sulgedest peavo\u0303ru, mille sai oma soovi ja\u0308rgi a\u0308ra kaunistada. Lihtsad to\u0308o\u0308vo\u0303tted olid vo\u0303imetekohased igas vanuses lapsele ja nii valmisidki mitmel lapsel vahva peakate. Veel oli Sa\u0308del kaasas hulganisti pilte, mille lapsed said a\u0308ra va\u0308rvida ja endaga kaasa vo\u0303tta. \u201eKas ma tohin o\u0303ele ka vo\u0303tta?\u201c ku\u0308sib u\u0308ks laps vaikselt. \u201eMuidugi!\u201c u\u0308tleb vastuseks indiaanitu\u0308druk. Nii palju elevust ja ma\u0308nguro\u0303o\u0303mu u\u0308hes pa\u0308evas!"}, {"text_idx": "#000005", "text": "Mo\u0303tteid ta\u0308is pea ja su\u0308da ta\u0308is hoolivust! Sellise tundega ja\u0308i Sa\u0308de meenutama kohtumist lastega ja nende vanematega. Ta on ta\u0308nulik, et tema jaoks leitakse aega, aga mis veelgi olulisem \u2012 teda oodatakse rohkem kui ta arvata oskab."}]